BMCના કૉન્ટ્રૅક્ટરના સિવિલ એન્જિનિયર સંકેત નાંદવડેએ ગટરનું કામ અચાનકથી બંધ કરી દેવાનું કારણ જણાવતાં મિડ-ડે LOCALને કહ્યું હતું કે ‘અમે ગટરનું કામ પહેલાં પૂરું કરીને આખા રોડને ખોદીને એનું ડામરીકરણ કરવાના હતા, પરંતુ પંચશીલ ભીમવાડી ચાલમાં સુલભ શૌચાલય આવેલું છે જેની ગટરની લાઇન કદાચ ઘણા સમયથી સાફ કરવામાં આવી નથી એટલે ગંદકી સીધી ગટરમાં જવાની જગ્યાએ રોડ પર ફેલાઈ રહી છે. આ ગંદકીમાં હાથ નાખીને દરરોજ કામ કરવા માટે અમારા મજૂરો તૈયાર ન હોવાથી અમારે કામ રોકી દેવું પડ્યું છે. અમે BMCના અધિકારીઓને આ વિશે જાણ કરીને વહેલી તકે સુલભ શૌચાલયની પાઇપલાઇન સાફ કરવા વિનંતી કરી છે જેથી ગંદકી રોડ પર ન આવતાં ગટરમાં વહી જાય અને અમારા મજૂરો ફરી પોતાનું અધૂÊરું કામ પૂરું કરી શકે.’